Рођен је 29. септембра 1974. године у Ужицу. Одрастао је у Кремнима. Основну школу „Богосав Јанковић“ у Кремнима завршио је 1989. године, а средњу техничку „Радоје Марић“, смер електротехника, 1993. године у Ужицу. Након завршетка средње школе уписао је Војну Академију, смер ПВО а у професионалну војну службу ступио је 1997. године. У Школи националне одбране на Војној Академији завршио је командно-штабно усавршавање 2008. године, генерал-штабно усавршавање 2013. године и Високе студије безбедности и одбране 2017. године. На служби је у 250. ракетној бригади за противваздухопловна дејства где обавља дужност команданта бригаде. Током службе у бригади, обављао је и дужности официра за вођење ракета, командира батерије за вођење ракета, команданта дивизиона, помоћника команданта бригаде за операције, начелника штаба и заменика команданта бригаде. За време борбених дејстава 1999. године обављао је дужност официра за вођење ракета у борбеној послузи 3. ракетног дивизиона ПВО. Након обарања авиона F-16, одликован је Орденом за храброст. Том приликом оборен је тадашњи потпуковник (сада генерал) Дејвид Голдфејн, бивши командант Америчког ратног Ваздухополовства.